b'\n_START_ARTICLE_\nArhitektura ARM\n_START_PARAGRAPH_\nARM arhitektura (prej, Advanced RISC Machine, pred tem Acorn RISC Machine) je 32-bitna procesna arhitektura RISC razvijalca ARM Limited, ki se zelo uporablja v vgrajenih sistemih. Zaradi nizke elektri\xc4\x8dne porabe so procesorji ARM prevladujo\xc4\x8di dominantni na trgu prenosnih naprav, kjer je nizka elektri\xc4\x8dna poraba kriti\xc4\x8dni kriterij razvijalcev._NEWLINE_Danes se arhitektura ARM uporablja v pribli\xc5\xbeno 75\xc2\xa0% vseh 32-bitnih procesorjev RISC, kar jih naredi ene od najbolj raz\xc5\xa1irjenih 32-bitnih arhitektur. Procesorje ARM najdemo v vseh vrstah elektronskih naprav, od prenosnih naprav (dlan\xc4\x8dniki, prenosni telefoni, multimedijski predvajalniki, ro\xc4\x8dne igralne enote in kalkulatorji) do ra\xc4\x8dunalni\xc5\xa1ki komponent (trdi diski, usmerjevalniki); vendar so skoraj ne uporabljajo kot glavni procesorji v namiznih ra\xc4\x8dunalnikih in nikoli jih niso uporabili v superra\xc4\x8dunalnikih.\n_START_SECTION_\nZgodovina\n_START_PARAGRAPH_\nArhitekturo ARM so prvi\xc4\x8d razvili leta 1983 kot razvojni projekt podjetja Acorn Computers Ltd s ciljem razvoja kompaktnega procesorja RISC. Projekt sta vodila Sophie Wilson in Steve Furber, klju\xc4\x8dni cilj pa je bil dose\xc4\x8di nizko-laten\xc4\x8dni vhod/izhod (prekinitve) kot pri MOS Technology 6502 uporabljen v Acornovi obstoje\xc4\x8di ra\xc4\x8dunalni\xc5\xa1ki arhitekturi. Arhitektura 6502 dostopa do pomnilnika je omogo\xc4\x8dala razvijalcu razvoj hitrih naprav brez uporab dragih naprav za neposredni dostop do pomnilnika. Razvijalna ekipa je prvo razvijalno razli\xc4\x8dico imenovano ARM1 kon\xc4\x8dala aprila 1985, prvi proizvodni sistem ARM2 pa naslednje leto._NEWLINE_ARM2 je vklju\xc4\x8deval 32-bitno podatkovno vodilo, 26-bitni pomnilni\xc5\xa1ki prostor in \xc5\xa1estnajst 32-bitnih registrov. Programska koda se je morala nahajati v prvih 64 Mbyte, saj je bil programski \xc5\xa1tevec omejen le na 26 bitov saj je bilo zgornjih 6 bitov uporabljenih za statusne zastavice. ARM2 je bil verjetno najbolj preprosto uporaben 32-biten procesor na svetu, z le 30.000 tranzistorji (primerjaj z Motorolinim \xc5\xa1est let starej\xc5\xa1im 68000 modelom s 70.000 tranzistorji). Ve\xc4\x8dina te enostavnosti izvira iz dejstva da procesor ni uporabljal mikrokode (predstavlja pribli\xc5\xbeno eno \xc4\x8detrtino do eno tretjino modela 68000) in, da kot ve\xc4\x8dina procesorjev tistega \xc4\x8dasa ni vseboval predpomnilnika. Ta preprostost je vodila k majhni elektri\xc4\x8dni porabi, vendar bolj\xc5\xa1i zmogljivosti kot Intelov 80286. Naslednik, ARM3, je bil narejen s 4 KB predpomnilnika, kar je \xc5\xa1e izbolj\xc5\xa1alo zmogljivost._NEWLINE_V poznih 1980-tih sta Apple Computer in VLSI Technology za\xc4\x8dela sodelovati z Acorn na novej\xc5\xa1i razli\xc4\x8dici jedra ARM. Delo je bilo tako pomembno, da je Acorn odcepil razvojno ekipo v novo podjetje imenovano Advanced RISC Machines Ltd. Zaradi tega je ARM v\xc4\x8dasih okraj\xc5\xa1ava za Advanced Risc MAchine namesto Acorn RISC Machine. Advanced RISC Machines je postala ARM Ltd, ko je njeno star\xc5\xa1evsko podjetje, ARM Holding plc, plasiralo delnice na Londonsko borzo in NASDAQ leta 1998._NEWLINE_Novi Apple-ARM je s\xc4\x8dasoma postal ARM6, prvi\xc4\x8d izdan leta 1991. Apple je uporabil ARM 610 kot osnovo za Apple Newton PDA. Leta 1994 je Acorn upoabil ARM 610 za glavni CPU v njihovem PC ra\xc4\x8dunalniku Risc. DEC je licenciral arhitekturo ARM6 (kar je povzor\xc4\x8dilo rahlo zmedo, saj so proizvajali tudi DEC Alpha) in razvil StrongARM. Pri 233\xc2\xa0MHz je ta CPU porabil le 1 W energije (novej\xc5\xa1e razli\xc4\x8dice porabijo \xc5\xa1e manj). To delo je bilo kasneje dano Intelu kot to\xc5\xbebeni dogovor in Intel je izkoristil prilo\xc5\xbenost, da je posodobil svojo starajo\xc4\x8do linijo i960 s StrongARM. Intel je kasneje razvij svojo visoko zmogljivo implementacijo znano pod XScale, ki je bila kasneje prodana Marvellu._NEWLINE_Jedro ARM je ostalo ve\xc4\x8dinoma enake velikosti skozi generacije. ARM2 je imel 30.000 tranzistorjev, do ARM6 pa je \xc5\xa1tevilo zraslo le do 35.000. Posel ARM je vedno bila prodaja jeder IP, ki jih je licenciranec lahko uporabil za razvoj svojih mikrokontrolerjev in CPUjev osnovanih na teh jedrih. Najbolj uspe\xc5\xa1na razli\xc4\x8dica je bila ARM7TDMI s stotinami milijonov prodanimih enot v skoraj vsaki vrsti naprav, osnovanih na mikroprocesorjih. Ideja je da Original Design Manufacturer kombinira jedra ARM z velikim \xc5\xa1tevilom dodatnih delov, da bi naredili kompleten CPU, ki bi lahko bil narejen v starih polkondenzatorskih tovarnah in bi bili \xc5\xa1e zmeraj dovolj zmogljivi ob majhni ceni. Do januarja 2008 je bilo narejenih \xc4\x8dez 10 milijard jeder ARM in iSuppli predvideva da bo 5 milijard narejenih leta 2011._NEWLINE_Najpogostej\xc5\xa1a arhitektura v pametnih telefonih, osebnih digitalnih asistentih in ostalih ro\xc4\x8dnih napravah je ARMv4. XScale in ARM926 procesorjih so ARMv5TE in so sedaj pogostej\xc5\xa1a v visoko zmogljivostnih napravah kot pa StrongARM, ARM925T in ARM7TDMI osnovani ARMv4 procesorji.'